Publication: Magyar Közlöny
Issue: MK-2003-123 (Year: 2003, Number: 123)
Era: 1990-2004
Section: Az európai uniós csatlakozás társadalmi kommunikációjáról szóló 1198/2002. (XII. 6.) Korm. határozattal összhangban a Külügyminisztérium továbbra is kiemelt feladatának tekinti, hogy hozzájáruljon az állampolgárok felkészítéséhez a közelgõ európai uniós csatlakozásra. Ennek
Paragraph Index: 1011

Az európai uniós csatlakozás társadalmi kommunikációjáról szóló 1198/2002. (XII. 6.) Korm. határozattal összhangban a Külügyminisztérium továbbra is kiemelt feladatának tekinti, hogy hozzájáruljon az állampolgárok felkészítéséhez a közelgõ európai uniós csatlakozásra. Ennek keretében bõvíteni kívánjuk a lakosság uniós ismereteit, és tudatosítani az Európai Közösség értékeit, hogy elõsegítsük az egyesült Európa gondolatával való szellemi és érzelmi azonosulást. A pályázat célja, hogy teret adjon azoknak a kezdeményezéseknek, melyek a hazai lakosság EU-s tájékoztatását és a tagságra való sikeres felkészülést szolgálják. A szakmai háttér biztosítása mellett a Külügyminisztérium ösztönözni kíván minden olyan ötletet, amely újszerûen, közvetlenül mutatja be az európai uniós csatlakozással kapcsolatos kérdéseket, hozzájárulva a sikeres EU-tagsághoz elengedhetetlen széles körû társadalmi párbeszéd megteremtéséhez.

Source: https://magyarkozlony.hu/hivatalos-lapok/c90dedba0313db79a28a636928fabfc745031098/dokumentumok/6485d589ad09a97142636b68fa21d686afd06366/letoltes